**UPUTE ZA IZRADU DOKTORATA UTEMELJENOG NA OBJAVLJENIM RADOVIMA (SKANDINAVSKI MODEL)**

**NAPUTCI ZA TEHNIČKU OBRADU DOKTORSKOG RADA**

Cilj ove informacije je usklađivanje postupaka oko tehničke opreme doktorskog rada.

1. **Format radova je A 4 (21x29,7 cm)**
2. **Uvez broširan u platno, skaj prema naputku - izrada korica i naslovnica**

Na koricama se ispisuje:

* + Naziv Sveučilišta (Sveučilište u Zagrebu)
  + Naziv fakulteta (Medicinski fakultet)
  + Ime i prezime autora
  + Naslov rada
  + Doktorski rad
  + Grb Fakulteta
  + Mjesto
  + Godina

1. **Na prvoj stranici drugog lista ispisuje se tekst kao na koricama bez grba**
2. **Na slijedeći list ispisuju se slijedeći podaci:**
   * Naziv institucije (zavoda, instituta i sl.) gdje je rad izrađen
   * Voditelj rada (ime i prezime)
   * Ovdje se fakultativno upisuje namjena, posveta ili zahvala
3. **Rad mora sadržavati (**dane su preporuke o dužini pojedinih poglavlja, a u slučajevima kada to nije dovoljno treba se pozvati na detaljnije opise u objavljenim radovima ili radovima koji su u postupku objavljivanja**):**
   * Sadržaj prema poglavljima
   * Popis oznaka i kratica,
   * Popis radova proizašlih iz doktorata te poglavlja:
4. Uvod i svrha rada (10-20 stranica teksta)
5. Hipoteza - hipoteza je uvijek jedna rečenica bez negacije (odgovara onome kako je napisano u DR. SC. 01B)
6. Ciljevi rada-opći cilj i specifični ciljevi (navesti kako je napisano u DR.SC.01B)
7. Materijali i metode (ispitanici – uzorak) (5-10 stranica teksta)
   * ovdje treba ukratko opisati metodologiju istraživanja (ispitanici, metode, statistička analiza)
   * jasno navesti koji se dio istraživanja odnosi na koji od publiciranih radova
   * jasno navesti od koga su sve dobivena etička dopuštenja za provedena istraživanja
8. Rezultati (5-10 stranica teksta)
   * najvažnije rezultate navesti ukratko i referirati se na radove gdje su rezultati detaljnije obrađeni, prikazati samo najvažnije rezultate (tablice i sl.)
9. Rasprava (10-20 stranica teksta)
10. Zaključak
11. Kratki sadržaj na hrvatskom jeziku. Ako je rad pisan na stranom jeziku potrebno je složiti produženi sažetak na hrvatskom jeziku (cca 600-800 riječi)
12. Kratki sadržaj i naslov doktorskog rada na engleskom jeziku ime i prezime te godina

obrane doktorskog rada (do 200 riječi)

1. Popis literature
2. Radovi iz doktorskog istraživanja
   * svaki rad odvojiti posebnom stranicom i označiti rednim brojem
   * na strancima koje se nalaze između radova napisati slijedeće (RAD 1, RAD

2, itd.; ukratko opisati koji je doprinos kandidata na radu te koji je doprinos svakog od koautora i navesti da je dobiveno dopuštenje od izdavača časopisa da se rad uključi u doktorat (u suprotnome priložiti rukopis rada prije objavljivanja uz referencu objavljenog rada)

* + rad ako je otisnut u časopisu prikazati u PDF verziji, ako je prihvaćen za publiciranje prikazati ga u obliku rukopisa
  + znanstveni radovi trebaju biti objavljeni nakon upisa u studij
  + doktorat se treba sastojati od najmanje 3 rada koji čine novu zaokruženu

cjelinu objavljenima u časopisima pokrivenim bazom Web of Science, Scopus ili ERH od kojih je barem jedan u časopisu s faktorom odjeka unutar kvartile 1 (Q1) ili kvartile 2 (Q2)

* + u ukupnom broju radova navedena najmanje 3 rada moraju kvalificirati samo jednog kandidata, dok se drugim doktorandima ti radovi neće računati kao radovi koji ih kvalificiraju za doktorski rad, osim ako se ne radi o jednakovrijednom doprinosu doktoranda (equal contribution). Jednakovrijedni doprinos mora biti jasno naveden u publiciranim radovima
  + kandidat mora biti prvi ili „corresponding“ autor u barem dva rada od navedenih
  + mentor ili mentori moraju biti koautori na svim radovima, a zadnji autori

u najmanje 2/3 radova. Međutim svi mentori ne moraju biti koautori na radovima.

1. Prilozi (upitnici i slično)
2. Kratka biografija (do 200 riječi) na hrvatskom i na engleskom jeziku

NAPOMENA: ukoliko je potrebno broj stranica u pojedinim dijelovima doktorata može biti i veći od ovdje navedenog, ali nikako manji. **Stranice obavezno označiti brojevima (prva stranica je stranica Uvod).**

1. **Numerirati i označiti nazive slika i tabela**
2. **Doktorski rad mora biti pisan u skladu s pravopisom hrvatskog jezika i poželjno ga je lektorirati**
3. **Kod predaje primjeraka uvezanih doktorskih radova treba predati jedan primjerak doktorskog rada na kompaktnom disku u elektronskom obliku**